KYK: ‘Reeks-moordenaar’ van Wellington in hof | Netwerk24
KYK: ‘Reeks-moordenaar’ van Wellington in hof
Deur Maygene de Wee 07 Desember 2018 11:36
Die vermeende Wellington-reeksmoordenaar het Vrydag gevra dat ’n ander polisielid aangewys moet word om die reeksmoorde waarvan hy aangekla word te ondersoek. Johan Williams (47) het weer Vrydag in die landdroshof in Wellington op drie aanklagte van moord, twee aanklagte van verkragting en een aanklag van aanranding met die doel om ernstig te beseer verskyn.
Die staatsaanklaer het aan die hof gesê hulle wag nog op DNS-uitslae en selfoon-inligting.
Williams wou Vrydag weer nie in die hof verskyn nie, en Sarien Engelbrecht, sy prokureur, moes twee keer na die hofselle gaan om hom te gaan haal.
Die hof het ook gehoor dat hy vir minstens nog drie moorde, in Tulbagh en Vredenburg, ondersoek word. Die saak is tot 1 Maart 2019 uitgestel.
Meer oor: Johan Williams | Wellington | Reeksmoorde
‘Reeksmoordenaar’ huil in hof